Rebels soek nuwe tuisveld weens Covid-19 | Netwerk24
Frittelli speel, ondanks 2 positiewe virusuitslae
Hoewel die Suid-Afrikaanse gholfspeler Dylan Frittelli die afgelope week twee keer positief getoets is vir die Covid-19-virus, is hy steeds toegelaat om in Amerika te speel, omdat die virus wat hy dra "nie meer aansteeklik" is nie.
Aussie mor oor Kiwi's se 'baasspelery' oor reeks
'n Ringkop van Australiese rugby het mond uitgespoel oor Nieu-Seelandse rugbybase wat die voorwaardes van 'n moontlike Superreeks tussen spanne van die twee lande volgens hom wil dikteer.
Vrystaat gereed om CB te verdedig – wanneer ook al
Die span wat sy voete die vinnigste vind ná die lang onderbreking weens die Covid-19-pandemie, sal die beste kans staan om suksesvol te wees in vanjaar se Curriebeker-reeks – wanneer dit ook al sal plaasvind.
Dis koud, dis nat - en nou gaan dit boonop ook donker wees. Dinge lyk beter vir Kaapstad.
SAL-vlieëniers 'kyk net na hulself', kla regering
Die vlieëniers van die Suid-Afrikaanse Lugdiens (SAL) vra voordele wat baie meer kos en finansieel lonender vir hulself is as vir enige ander SAL-werknemers, sê die departement van openbare ondernemings.
Sanral en Outa haaks oor wins op tolpaaie
Die Suid-Afrikaanse Nasionale Padagentskap (Sanral) moet oop kaarte speel oor presies hoeveel wins N3TC verdien.
Chris Karsten skryf krimi spesiaal vir Netwerk24
Ella Neser is terug en dié keer hou sy haar lyf te midde van die koronaviruspandemie private speurder nadat vier jong mans van dieselfde dorp spoorloos verdwyn.
'Die koevert' van VIA bou ketting van liefdadigheid
Dit was vir die aanbieder en model Marciel Hopkins kosbaar om die kinders te sien wat gevoed sal word danksy 'n skenking van R10 000 in die eerste episode van die VIA-reeks Die koevert.
Rebels soek nuwe tuisveld weens Covid-19
29 Junie 2020 17:00
Die Melbourne Rebels gaan gedwing word om 'n neutrale stadion buite hul staat te vind vir hul Superrugby AU-tuiswedstryd teen die Reds nadat die Queensland-regering streng kwarantynmaatreëls vir sportspanne aangekondig het.
Billy Meakes van die Rebels aan die oefen in Melbourne. Foto: Getty Images
Australië het Maandag sy grootste toename in Covid-19-infeksies in meer as twee maande gehad (85) en die meeste van dié gevalle (75) was in Melbourne, Victoria se hoofstad.
Queensland, wat geen nuwe gevalle aangemeld het nie, het gevolglik besluit dat enige sportspan in dié staat wat teen 'n span van Victoria gespeel of in die voorafgaande twee weke in Melbourne in aksie was vir 14 dae in kwarantyn moet gaan.
Die Rebels is geskeduleer om die Reds van Queensland in die tweede ronde van die Superrugby AU-reeks, wat dié naweek afskop, in Melbourne die stryd aan te sê. Dié franchise, wat verwag het dat daar dalk sulke maatreëls afgedwing kan word, het derhalwe verlede week al na Canberra gereis, waar hy Vrydag teen die Brumbies te staan kom.
Sou die Rebels nie na Melbourne terugkeer ná die Brumbies-kragmeting nie, beteken dit dat hulle dan al langer as 14 dae uit Victoria sou gewees het en die Reds nie in kwarantyn hoef te gaan nadat hulle teen die Rebels gespeel het nie.
"Die Melbourne Rebels kan bevestig dat ons tans na alternatiewe opsies kyk om ons wedstryd teen die Reds in Nieu-Suid-Wallis aan te bied," het dié span Maandag in 'n verklaring gesê.
Luidens 'n berig op rugbypass.com is die Leichardt Oval en Brookside Oval (albei stadions in die Sydney-streek) tans die sterkste kandidate.
Volgens die Rebels het 50 van hul spelers, afrigters en spanbeamptes die laaste ruk gereeld Covid-19-toetse ondergaan en het niemand sover positief getoets nie.
Queensland se nuwe kwarantynreëls gaan nie net die Superrugby AU-reeks se bepalingslys deurmekaar krap nie, maar ook tot ontwrigting in ander Australiese beroepsportsoorte soos rugbyliga, netbal, krieket en Australiese voetbal (Aussie Rules) lei.
Australiese voetbal kan trouens die ergste geraak word, aangesien tien van die 18 spanne in die AFL in Melbourne gesetel is.
"Ons weet nie veel van die fyner besonderhede van waarheen ons gaan of waar ons vorentoe gaan speel nie, maar ek weet ook nie of daar op die oomblik te veel kommer daaroor is nie," het die Rebels-speler Billy Meakes Maandag gesê.
"Dis buite ons beheer . . . veiligheid is die eerste prioriteit vir almal in die kompetisie en ons probeer doen wat gedoen moet word om terug op die veld te kom. Ek dink die oorwegende emosie is die opgewondenheid om te kan speel." – Reuters, Rugbypass